Forslag til RÅDETS BESLUTNING om ændring af beslutning 2002/463/EF om vedtagelse af et handlingsprogram for administrativt samarbejde på områderne ydre grænser, visum, asyl og indvandring (ARGO-programmet)

(forelagt af Kommissionen)

BEGRUNDELSE

1. INDLEDNING

Argo-programmet, der fremmer det administrative samarbejde på områderne ydre grænser, visum, asyl og indvandring, er et nødvendigt supplement til de lovgivningsinitiativer, der blev iværksat i overensstemmelse med traktatens artikel 62 og 63. Den kendsgerning, at lovgivningsbestræbelserne i sig selv ikke er tilstrækkelige, og at der er behov for effektivt operationelt samarbejde mellem medlemsstaternes kompetente myndigheder om skabelsen af et område med frihed, sikkerhed og retfærdighed, er gentagne gange blevet fremhævet, bl.a. i udkastet til den europæiske forfatning.

Samme dag som Rådet vedtog ARGO-programmet, den 13. juni 2002, vedtog det også en plan for forvaltningen af EU-medlemslandenes ydre grænser [1], der endnu en gang understregede betydningen af en koordinerings- og samarbejdsmekanisme på dette område. I tråd med Kommissionens meddelelse af maj 2002 [2] omtaler denne handlingsplan også byrdefordeling mellem medlemsstaterne som en del af en integreret forvaltning af de ydre grænser. Det Europæiske Råd i Sevilla anmodede Kommissionen om at undersøge de spørgsmål, der knytter sig til fordeling af udgifterne til forvaltningen af de ydre grænser. Kommissionen kom nærmere ind på dette i sine meddelelser af henholdsvis december 2002 og juni 2003 [3]. I den anden meddelelse bekræftede Kommissionen det betydelige omfang af de investeringer og driftsudgifter, der er forbundet med denne opgave, navnlig vedrørende kontrol af personer. Indsamlingen af detaljerede og sammenlignelige data såvel som analysen af dem viste sig imidlertid at være meget vanskelig. Kommissionen bekræftede sluttelig, at en væsentlig og fyldestgørende løsning på byrdefordelingen måtte vente, til man kendte de finansielle udsigter for perioden efter 2006, men at Kommissionen på kort sigt kunne undersøge muligheden af at revidere ARGO-programmet.

[1] RÅDETS DOKUMENT 10019/02.

[2] MEDDELELSEN "PÅ VEJ MOD EN INTEGRERET FORVALTNING AF DE YDRE GRÆNSER FOR LANDENE I DEN EUROPÆISKE UNION".

[3] MEDDELELSE OM INTEGRATION AF MIGRATIONSANLIGGENDER I DEN EUROPÆISKE UNIONS FORBINDELSER MED TREDJELANDE AF 3.12.2002 (KOM (2002) 703 OG MEDDELELSE OM UDFORMNINGEN AF EN FÆLLES POLITIK VEDRØRENDE ULOVLIG INDVANDRING, MENNESKESMUGLING OG HANDEL, DE YDRE GRÆNSER OG TILBAGESENDELSE AF PERSONER MED ULOVLIGT OPHOLD KOM (2003) 323.

2. FORMÅL

Formålet med den foreslåede ændring af ARGO-beslutningen er at gøre det muligt at yde finansiel støtte til nationale projekter vedrørende ydre grænser, der tjener til at afhjælpe strukturelle svagheder ved strategiske grænsesteder. Disse skal identificeres i fuld enighed med medlemsstaterne på grundlag af objektive kriterier (risikovurdering). De ændrede bestemmelser omfatter klare definitioner af målene for disse projekter eller foranstaltninger. Disse foranstaltninger vil ikke kræve aktiv inddragelse af andre medlemsstater, ansøgerlande eller tredjelande. De vil imidlertid spille en væsentlig rolle ved definitionen af kriterier for risikovurderingen, eftersom den vil foregå med deltagelse af alle medlemsstater og udgør en væsentlig del af en integreret forvaltning af de ydre grænser. Yderligere vil medlemsstaterne via udvalget også have indflydelse på udarbejdelsen af det årlige arbejdsprogram og udvælgelsen af denne nye type projekt. Andre medlemsstater vil også kunne deltage som observatører i forberedelserne og/eller gennemførelsen af disse foranstaltninger.

3. GENNEMFØRELSE AF ARGO

Kommissionens tjenestegrene har for nylig offentliggjort deres første årsrapport til Rådet og Europa-Parlamentet om gennemførelsen af ARGO-programmet (2002-2003) [4]. I denne rapport bemærkede Kommissionen, at der for 2003 er klare tegn på, at ARGO-programmet ikke fungerer optimalt, hvilket hovedsagelig skyldes de nationale myndigheders problemer med at organisere og mobilisere ressourcer sammen med deres EU-partnere til den type foranstaltninger, som ARGO-programmet skal fremme. De nationale myndigheder synes at have problemer med nogle af de godkendelsesbetingelser, der er fastsat i ARGO-beslutningen, navnlig med hensyn til at overholde bestemmelserne vedrørende inddragelse af myndigheder i andre medlemsstater eller tredjelande. Denne erfaring, som man har fra tidligere gennemførelser, er også et vigtigt argument for den foreslåede ændring, der er begrænset til området ydre grænser. Det centrale instrument for gennemførelsen af ARGO er arbejdsprogrammet, der opstiller de årlige prioriteringer, målsætninger og skitserer de foranstaltninger, Kommissionen vil iværksætte. Kommissionen agter også at bruge det årlige arbejdsprogram til i samarbejde med medlemsstaterne at fastslå, hvilke af de objektive kriterier der er mest relevante ved vurderingen af disse nye foranstaltninger.

[4] SE DOKUMENT SEK (2004) 211

4. FINANSIERING

I sin meddelelse af juni 2003 undersøgte Kommissionen metoder til at skaffe yderligere finansielle midler til bl.a. kontrollen af de ydre grænser, som i 2004 kunne tildeles via ARGO-programmet. Det Europæiske Råd gav sin tilslutning til denne fremgangsmåde, og budgetmyndigheden besluttede sig for en væsentlig forøgelse af det samlede budget, som skulle afsættes til programmet for det år. Det ser ud til, at Rådet og Europa-Parlamentet delte det synspunkt, at området ydre grænser har presserende behov. Det forøgede budget i kombination med ARGO's utilfredsstillende resultater i 2003 var endnu en faktor, der fik Kommissionen til at revurdere de nugældende ARGO-bestemmelser og fremsætte forslag om denne ændringsbeslutning. Forslaget kræver derfor ikke undersøgelse af den finansielle virkning, eftersom de ændrede bestemmelser ikke ligger til grund for det nye udvidede budget, men snarere er resultatet af det.

5. SUBSIDIARITET OG PROPORTIONALITET

Kommissionen ønsker at understrege, som det er bekræftet mange gange af Rådet, at ansvaret for kontrollen ved de ydre grænser fortsat ligger hos medlemsstaterne. Hovedformålet med en fællesskabspolitik på dette område er at etablere en integreret grænseforvaltning. En ensartet og effektiv kontrol og overvågning af de ydre grænser i hele EU er hensigten. Dette er afgørende, ikke blot med hensyn til medlemsstaternes indre sikkerhed i et område uden indre grænser, men også for forvaltning og fremme af personers ind- og udrejse mellem EU og resten af verden. Kommissionen har imidlertid fuldt ud taget hensyn til subsidiaritetsprincippet, således at en hvilken som helst type finansiel intervention ved de ydre grænser i en EU-medlemsstat har klar merværdi for Fællesskabet. Kommissionen vil også sikre, at der ikke er oplapninger mellem de foranstaltninger, der støttes af ARGO på området ydre grænser, og de opgaver, der koordineres af det foreslåede europæiske agentur for forvaltning af det operationelle samarbejde ved de ydre grænser. I 2005 vil agenturet således efter al sandsynlighed endnu ikke være i stand til over eget driftsbudget at finansiere medlemsstaternes fælles foranstaltninger og pilotprojekter. Ved programlægningen af ARGO's sidste år (2006) vil Kommissionen eventuelt slette afsnittet om de ydre grænser fra det årlige arbejdsprogram.

2004/0122 (CNS)

Forslag til RÅDETS BESLUTNING om ændring af beslutning 2002/463/EF om vedtagelse af et handlingsprogram for administrativt samarbejde på områderne ydre grænser, visum, asyl og indvandring (ARGO-programmet)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 66,

under henvisning til Kommissionens forslag [5],

[5] EFT C [...], [...], s. [...].

under henvisning til Europa-Parlamentets udtalelse [6],

[6] EFT C [...], [...], s. [...].

under henvisning til udtalelse fra Det Europæiske Økonomiske og Sociale Udvalg [7],

[7] EFT C [...], [...], s. [...].

under henvisning til udtalelse fra Regionsudvalget [8], og

[8] EFT C [...], [...], s. [...].

ud fra følgende betragtninger:

(1) Hovedformålet med beslutning 463/2002/EF [9] er at fremme administrativt samarbejde på områderne ydre grænser, visum, asyl og indvandring.

[9] EFT L 161 af 19.6.2002, s. 11.

(2) I sin meddelelse til Europa-Parlamentet og Rådet af 3. juni 2003 om udformningen af en fælles politik vedrørende ulovlig indvandring, menneskesmugling og handel, de ydre grænser og tilbagesendelse af personer med ulovligt ophold [10], fremfører Kommissionen muligheden af at revidere ARGO-programmet, så der ydes finansiel støtte til nationale projekter på området ydre grænser, der tjener til at afhjælpe strukturelle svagheder ved strategiske grænsesteder, som skal identificeres i fuld enighed med medlemsstaterne på grundlag af objektive kriterier.

[10] KOM (2003) 323 endelig.

(3) Det Europæiske Råd i Thessaloniki opfordrede Kommissionen til at undersøge muligheden af at bevilge midler under udgiftsområde 3 i de finansielle overslag under hensyn til behovet for at sikre, at de mest presserende strukturelle behov på dette område kan opfyldes i perioden 2004-2006 og at tillade en bredere definition af solidaritet, der blandt andet omfatter fællesskabsstøtte til forvaltning af de ydre grænser [11].

[11] Konklusionerne fra Det Europæiske Råd i Thessaloniki, punkt 23.

(4) Budgetmyndigheden [12] har, med henblik på en bedre forvaltning af de ydre grænser, foretaget en væsentlig forøgelse af bevillingerne til ARGO-programmet for 2004.

[12] EU's almindelige budget for regnskabsåret 2004 (EUT L 53 af 23. 2.2004).

(5) Med henblik på at fremme ARGO-programmets generelle målsætninger er det hensigtsmæssigt at øge antallet af foranstaltninger, som foreslås på området ydre grænser, og at planlægge nye former for foranstaltninger.

(6) Medlemsstaterne bør kunne foreslå foranstaltninger, som ikke nødvendigvis involverer andre medlemsstater, men som bidrager til de generelle målsætninger og støtter aktiviteterne vedrørende ydre grænser, som omhandlet i beslutning 2002/463/EF.

(7) Bestemmelserne om høring af ARGO-udvalget i beslutning 2002/463/EF skal bringes i overensstemmelse med den nye finansforordning, som gælder for EU's almindelige budget. [13]

[13] Forordning nr. 1605/2002, EFT L 248 af 16.9.2002.

(8) I medfør af artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i vedtagelsen af denne beslutning, som derfor ikke er bindende for og ikke finder anvendelse i Danmark.

(9) I overensstemmelse med artikel 3 i protokollen om Det Forenede Kongeriges og Irlands stilling, der er knyttet til traktaten om Den Europæiske Union og traktaten om oprettelse af Det Europæiske Fællesskab, har Det Forenede Kongerige ved skrivelse af 29. januar 2002 meddelt, at det ønsker at deltage i vedtagelsen og anvendelsen af beslutning 2002/463/EF.

(10) I overensstemmelse med artikel 1 i protokollen om Det Forenede Kongeriges og Irlands stilling, der er knyttet til traktaten om Den Europæiske Union og traktaten om oprettelse af Det Europæiske Fællesskab, deltager Irland ikke i vedtagelsen af denne beslutning. Bestemmelserne i denne beslutning gælder derfor ikke for Irland, jf. dog artikel 4 i den pågældende protokol.

(11) Beslutning 2002/463/EF bør derfor ændres i overensstemmelse hermed -

VEDTAGET FØLGENDE BESLUTNING:

Artikel 1

Beslutning 2002/463/EF ændres som følger:

1. I artikel 10 indsættes som stk. 1a:

"1a Foranstaltninger som omhandlet i artikel 8 og foreslået af en medlemsstats nationale myndigheder, der implementerer en af aktiviteterne på det i artikel 4 omhandlede politikområde, er berettiget til samfinansiering under ARGO-programmet, forudsat at de:

a) sigter på at fremme et af de generelle mål i artikel 3

b) bidrager til integreret grænseforvaltning ved at afhjælpe specifikke strukturelle svagheder ved strategiske grænsesteder, som er identificeret på grundlag af objektive kriterier."

2. I artikel 11 foretages følgende ændringer:

(a) I stk. 3, 4, og 6, udskiftes "artikel 10, stk. 1," med "artikel 10, stk. 1, og stk. 1a,".

(b) Stk. 5 affattes således:

"(5) Tilskudsafgørelser vedrørende de i artikel 10, stk. 1, og stk. 1a, omhandlede foranstaltninger forudsætter aftaler om tilskud mellem Kommissionen og de nationale myndigheder, der foreslår foranstaltningerne. Tildelingsafgørelserne og kontrakterne underkastes Kommissionens finanskontrol og Revisionsrettens revision."

3. I artikel 12 foretages følgende ændringer:

(a) Stk. 3, litra a) affattes således:

"a) udarbejder Kommissionen et årligt arbejdsprogram, der omfatter særlige mål, tematiske prioriteter, de objektive kriterier som omhandlet i artikel 10, stk. 1a, litra b), en beskrivelse af de i artikel 10, stk. 3, omhandlede foranstaltninger, som Kommissionen agter at iværksætte, samt eventuelt en liste over andre foranstaltninger."

(b) Stk. 4 affattes således:

"4. Det årlige arbejdsprogram og de foranstaltninger, der foreslås af Kommissionen, samt særlige foranstaltninger i henhold til artikel 9 vedtages i overensstemmelse med den i artikel 13, stk. 2, omhandlede procedure. Med hensyn til de i artikel 10, stk. 1a, omhandlede foranstaltninger vedtages listen over udvalgte foranstaltninger i overensstemmelse med den i artikel 13, stk. 3, omhandlede procedure.

Artikel 2

Denne beslutning finder anvendelse fra datoen for offentliggørelsen i Den Europæiske Unions Tidende.

Denne beslutning er rettet til medlemsstaterne i overensstemmelse med traktaten.

Udfærdiget i Bruxelles, den [...]

På Rådets vegne

Formand

FINANSIERINGSOVERSIGT TIL FORSLAGET

Politikområde(r):Retlige og indre anliggender

Aktivitet(er):Fælles indvandrings- og asylpolitikker

Foranstaltningens titel: Udkast til forslag til Rådets beslutning om ændring af beslutning 2002/463/EF om vedtagelse af et handlingsprogram for administrativt samarbejde på områderne ydre grænser, visum, asyl og indvandring (ARGO-programmet)

1. BUDGETPOST (nummer og betegnelse)

18 03 07: ARGO-programmet

18 01 04 06: ARGO - udgifter til den administrative forvaltning

2. SAMLEDE TAL

2.1. Samlet rammebevilling (del B): 46,179 mio. EUR som forpligtelsesbevilling

2.2. Gennemførelsesperiode:

2002-2006

2.3. Samlet flerårigt skøn over udgifterne:

a) Forfaldsplan for forpligtelses- og betalingsbevillinger (finansieringstilskud) (se punkt 6.1.1)

Mio. EUR (3 decimaler)

>TABELPOSITION>

b) Teknisk og administrativ bistand og støtteudgifter (jf. punkt 6.1.2)

>TABELPOSITION>

>TABELPOSITION>

c) Personale- og andre driftsudgifters samlede budgetvirkninger(jf. punkt 7.2 og 7.3)

>TABELPOSITION>

>TABELPOSITION>

2.4. Forenelighed med den finansielle programmering og de finansielle overslag

X Forslaget er foreneligt med den gældende finansielle programmering.

Forslaget kræver omprogrammering af de relevante poster i de finansielle overslag.

Omprogrammeringen kan betyde, at bestemmelserne i den interinstitutionelle aftale må tages i brug.

2.5. Virkninger for budgettets indtægtsside:

X Ingen (vedrører tekniske aspekter ved en foranstaltnings gennemførelse)

ELLER

Virkningerne er følgende:

Mio. EUR (1 decimal)

>TABELPOSITION>

3. BUDGETSPECIFIKATIONER

>TABELPOSITION>

4. RETSGRUNDLAG

Artikel 66 i traktaten om oprettelse af Det Europæiske Fællesskab.

Rådets beslutning 2002/463/EF om vedtagelse af et handlingsprogram for administrativt samarbejde på områderne ydre grænser, visum, asyl og indvandring (ARGO-programmet)

5. BESKRIVELSE OG BEGRUNDELSE

5.1. Behov for EU-foranstaltninger

5.1.1. Mål

ARGO-programmet blev iværksat ved Rådets beslutning 2002/463/EF af 13. juni 2002 (EFT L 161 af 19.6.2002, s. 11). Formålet med ARGO-programmet var at yde finansiel støtte til visse foranstaltninger, foreslået af medlemsstaterne på områderne ydre grænser, visum, asyl og indvandring, med henblik på at fremme de nationale myndigheders samarbejde om at forbedre effektiviteten af procedurerne på disse områder, samtidig med at man kortlagde vanskeligheder med implementeringen af den nye EU-lovgivning og sikrede en større åbenhed i anvendelsen af den.

Rådets beslutning 2002/463/EF af 13. juni 2002 om iværksættelse af ARGO-programmet indeholdt i artikel 11, stk. 1, et finansielt referencegrundlag på 25 mio. EUR for perioden 2002-2006. Budgetmyndigheden foretog imidlertid, som følge af udformningen af politikken navnlig på området ydre grænser, en væsentlig forøgelse af de midler, der var tildelt ARGO-programmet i 2003 (+4,675 mio. EUR) og i 2004 (+19,5 mio. EUR). I lyset af denne væsentlige forøgelse, der afspejler den betydning, Kommissionen, Rådet og Europa-Parlamentet tillægger udviklingen af foranstaltninger på det specifikke område samarbejde om ydre grænser, såvel som de vanskeligheder, der er påvist ved gennemførelsen af ARGO-programmet i løbet af dets første to år som beskrevet i den første årlige rapport til Rådet og Europa-Parlamentet om ARGO-programmets gennemførelse (SEK(2004)211 af 17.02.2004, foreslår Kommissionen en ændring af Rådets beslutning 2002/463/EF med henblik på at muliggøre finansiel støtte til nationale projekter på området ydre grænser, når disse afhjælper specifikke strukturelle svagheder ved strategiske grænsesteder.

5.1.2. Dispositioner, der er truffet på grundlag af forhåndsevalueringen

Det Europæiske Råd i Sevilla anmodede Kommissionen om at undersøge de spørgsmål, der knytter sig til fordeling af udgifterne til forvaltningen af de ydre grænser. Kommissionen kom nærmere ind på dette i sine meddelelser af henholdsvis december 2002 og juni 2003 [14]. I den anden meddelelse bekræftede Kommissionen det betydelige omfang af de investeringer og de driftsudgifter, der er forbundet med denne opgave, navnlig vedrørende kontrol af personer. Indsamlingen af detaljerede og sammenlignelige data såvel som analysen af dem viste sig imidlertid at være meget vanskelig. Kommissionen bekræftede sluttelig, at en væsentlig og fyldestgørende løsning på byrdefordelingen måtte vente, til man kendte de finansielle udsigter for perioden efter 2006, men at Kommissionen på kort sigt kunne undersøge muligheden af at revidere ARGO-programmet med henblik på at støtte nationale projekter på området ydre grænser, som tjener til at afhjælpe strukturelle svagheder ved strategiske grænsesteder, der ville blive identificeret i overensstemmelse med medlemsstaterne på grundlag af objektive kriterier (risikovurdering).

[14] Meddelelse om integration af migrationsanliggender i Den Europæiske Unions forbindelser med tredjelande af 3.12.2002 (KOM (2002) 703 og meddelelse om udformningen af en fælles politik vedrørende ulovlig indvandring, menneskesmugling og handel, de ydre grænser og tilbagesendelse af personer med ulovligt ophold KOM (2003) 323.

Rapporten om gennemførelsen af ARGO-programmet for 2002 og 2003 støtter yderligere ændringen af tildelingsbetingelserne for projekter under ARGO-programmet. Vanskeligheden ved medlemsstaternes finansielle programmering med hensyn til samfinansieringskravene under ARGO-programmet er endnu større, når der kræves koordinering med andre medlemsstater af fælles foranstaltninger. Foranstaltninger på området ydre grænser kræver væsentlige investeringer (personaleansættelse og -uddannelse, køb og opgradering af udstyr), som er vanskelige at programmere tværnationalt. Det bør imidlertid bemærkes, at sådanne investeringer, selv hvis de foretages af én medlemsstat, kan have en positiv virkning ved at styrke forvaltningen af EU's ydre grænser til gavn for alle medlemsstater. Før der ydes ARGO-finansiering, må den europæiske merværdi konstateres på grundlag af objektive kriterier, som et flertal af medlemsstaterne er enige om.

5.1.3. Dispositioner, der er truffet på grundlag af den efterfølgende evaluering

Ikke relevant.

5.2. Indsatsområder og nærmere bestemmelser for støtten

Formålet med den foreslåede ændring er at revidere udvælgelsesbetingelserne for de projekter medlemsstaterne fremlægger (artikel 10). Således kunne projekter, der fremlægges af én medlemsstat på området ydre grænser betragtes som tilskudsberettigede, hvis de afhjælper specifikke svagheder ved strategiske grænsesteder, som er identificeret på grundlag af objektive kriterier (risikovurdering), der vil blive defineret i det årlige arbejdsprogram, som Kommissionen udarbejder i overensstemmelse med ARGO-udvalget (forvaltningsprocedure). ARGO-udvalget skal også fremsætte sin udtalelse (rådgivningsprocedure) om listen over de projekter, der udvælges på disse nye betingelser, med henblik på at bekræfte den europæiske merværdi ved de projekter, der ydes tilskud til.

5.3. Gennemførelsesmetoder

Gennemførelsesmetoden i forbindelse med tilskud til projekter fremlagt af nationale myndigheder berøres ikke af dette forslag til ændring af Rådets beslutning.

6. FINANSIELLE VIRKNINGER

6.1. Samlede finansielle virkninger for budgettets del B (hele programperioden)

6.1.1. Finansielle virkninger

Forpligtelsesbevillinger i mio. EUR (3 decimaler)

>TABELPOSITION>

*2002 og 2003 baseret på faktisk gennemførte foranstaltninger

6.1.2. Teknisk og administrativ bistand, støtteudgifter og IT-udgifter (forpligtelsesbevillinger)

>TABELPOSITION>

6.2. Beregning af udgifter pr. planlagt foranstaltning i budgettets del B (hele programperioden)

Forpligtelsesbevillinger i mio. EUR (3 decimaler)

>TABELPOSITION>

Beskriv eventuelt beregningsmetoden

7. VIRKNINGER FOR PERSONALERESSOURCER OG ADMINISTRATIONSUDGIFTER

7.1. Personalemæssige virkninger

>TABELPOSITION>

7.2. Samlede finansielle virkninger af personaleforbruget

>TABELPOSITION>

Beløbene modsvarer de samlede udgifter i en tolvmåneders periode.

7.3. Andre administrative udgifter som følge af foranstaltningen

>TABELPOSITION>

Beløbene modsvarer de samlede udgifter i en tolvmåneders periode.

1) Det specificeres, hvilken udvalgstype der er tale om, og hvilken gruppe det tilhører.

7.4. Bevilling

Behovene for menneskelige og administrative ressourcer vil blive dækket inden for rammerne af bevillingerne til det generaldirektorat, der varetager forvaltningen, ved den årlige ressourcetildeling.

I. Samlet årligt beløb (7.2 + 7.3) 357 600 EUR

II. Foranstaltningens varighed 5 år

III. Foranstaltningens samlede omkostninger (I x II) 1 788 000 EUR

8. RESULTATOPFØLGNING OG EVALUERING

8.1. Resultatopfølgningssystem

Ingen planlagte ændringer.

8.2. Hvordan og hvor ofte skal der evalueres?

Ingen planlagte ændringer.

9. FORHOLDSREGLER MOD SVIG

Ingen planlagte ændringer.